تزویراتی باہمی دفاعی معاہدہ

پاکستان اور سعودی عرب کے درمیان باہمی دفاعی معاہدہ  یا تزویراتی باہمی دفاعی معاہدہ (اسٹریٹجک میوچوئل ڈیفنس ایگریمنٹ، مخفف: SMDA) پاکستان اور سعودی عرب کے درمیان ایک دفاعی و سلامتی معاہدہ ہے۔ اس معاہدے کے تحت دونوں ممالک نے اس بات پر اتفاق کیا کہ کسی ایک ملک کے خلاف جارحیت دونوں ملکوں کے خلاف تصور ہوگی۔ یہ معاہدہ 17 ستمبر 2025ء کو ریاض کے قصر یمامہ میں سعودی ولی عہد محمد بن سلمان اور پاکستان کے وزیر اعظم شہباز شریف (جو سرکاری دورے پر سعودی عرب میں تھے) نے دستخط کیا۔

 پس منظر 
پاکستان اور سعودی عرب کے درمیان طویل عرصے سے فوجی تعاون، دفاعی تربیتی پروگرام، اقتصادی، ثقافتی اور مذہبی تعلقات قائم ہیں۔

حالیہ برسوں میں مشرق وسطیٰ کی جغرافیائی سیاست میں تبدیلیوں (بیرونی خطرات کے خدشات، اسرائیلی فوجی کارروائیوں کے رد عمل اور سلامتی کے ضامن کے طور پر امریکا کی بھروسے مندی کے بارے میں تذبذب) نے خطے میں سلامتی کے خدشات کو بڑھایا۔ بہت سے تجزیہ کار اس معاہدے کو جزوی طور پر انہی عوامل کا رد عمل قرار دیتے ہیں۔

اخبار فائنانشل ٹائمز کے مطابق ایک ہفتہ قبل قطر (جو امریکا کا اتحادی ہے) پر اسرائیلی فضائی حملے نے خلیجی ممالک کے سلامتی کے احساس کو شدید طور پر متزلزل کر دیا اور امریکا کے غیر یقینی رویّے و دفاعی وابستگی پر پرانے خدشات کو بڑھا دیا۔ ایک سینیئر سعودی عہدے دار نے کہا: 

 معاہدہ 
یہ معاہدہ 17 ستمبر 2025ء کو ریاض میں سعودی ولی عہد محمد بن سلمان اور پاکستانی وزیر اعظم شہباز شریف نے دستخط کیا۔ یہ معاہدہ قطر پر اسرائیلی حملوں اور دوحہ میں ہونے والی غیر معمولی عرب اسلامی سربراہی کانفرنس کے بعد سامنے آیا۔ دونوں ممالک کے درمیان تاریخی طور پر قریبی اقتصادی، مذہبی اور سلامتی کے روابط رہے ہیں۔ معاہدے کا وقت بظاہر اسرائیل کی بڑھتی ہوئی فوجی جارحیت کے تناظر میں ایک انتباہ کے طور پر دیکھا گیا۔

ایک سینیئر سعودی عہدے دار نے روئٹرز کو بتایا کہ آیا پاکستان سعودی عرب کو جوہری چھتری فراہم کرے گا یا نہیں، اس پر یہ کہا گیا: 
 رد عمل 
خطے کے بعض ہمسایہ ممالک اور علاقائی طاقتوں نے اس معاہدے کے خطے کے توازنِ طاقت پر اثرات کے بارے میں تشویش ظاہر کی۔ خاص طور پر بھارت نے کہا کہ وہ اس پیش رفت پر گہری نظر رکھے ہوئے ہے۔ پاکستانی اخبار ڈان نے اسے  قرار دیا۔

کچھ ماہرین نے اس معاہدے کی عملی تفصیلات میں ابہام کی نشان دہی کی بالخصوص یہ کہ جوہری بازدار اور باہمی دفاعی شق کس طرح بروئے کار آئے گی۔ پاکستان کے سابق سفارت کار حسین حقانی کے مطابق معاہدے میں غالباً میزائل دفاعی نظام بھی شامل ہے۔
 حوالہ جات 

زمرہ:بین الاقوامی تعلقات میں 2025ء
زمرہ:پاکستان سعودی عرب تعلقات
زمرہ:پاکستان کے عسکری اتحاد
زمرہ:ریاض میں اکیسویں صدی
زمرہ:سعودی عرب کے عسکری اتحاد
زمرہ:شہباز شریف
زمرہ:پاکستان میں 2025ء
زمرہ:سعودی عرب میں 2025ء
زمرہ:ویکی منصوبہ پاکستان کے مضامین
زمرہ:ریاض
زمرہ:ستمبر 2025ء کی سرگرمیاں